arnastofnun/IGC-2024 huggingface dataset:
S-970/2012

Mál þetta, sem dómtekið var 30. janúar 2013, er höfðað með ákæru útgefinni af ríkissaksóknara 28. nóvember 2012 á hendur X, kt. […], […], fyrir brot gegn valdstjórninni, með því að hafa aðfaranótt sunnudagsins 15. apríl 2012 á lögreglustöðinni að Hringbraut 130, Reykjanesbæ, hótað lögreglumönnunum S-kk-þgf T-kk-þgf, A-kk-þgf M-kk-þgf J-kk-þgf, S-kk-þgf H-kk-þgf S-kk-þgf og fjölskyldum þeirra líkamsmeiðingum og lífláti, en lögreglumennirnir voru við skyldustörf á lögreglustöðinni.

Þetta er talið varða við 1. mgr. 106. gr. almennra hegningarlaga nr. 19/1940.

Þess er krafist að ákærði verði dæmdur til refsingar og greiðslu alls sakarkostnaðar.

Ákærði krefst vægustu refsingar er lög leyfa. Þá gerir verjandi ákærða kröfu um hæfilega þóknun sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að hann er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði er fæddur […]. Samkvæmt sakavottorði ákærða var hann hinn 18. apríl 2011 dæmdur í sex mánaða fangelsi, skilorðsbundið í tvö ár, fyrir tilraun til ráns. Þá gekkst hann með lögreglusjórasátt 26. september 2012 undir 155.000 króna sektargreiðslu fyrir umferðarlagabrot. Jafnframt var hann sviptur ökurétti í tólf mánuði. Með vísan til 60. gr. almennra hegningarlaga nr. 19/1940 verður framangreindur skilorðsdómur tekinn upp og refsing ákærða ákveðin í einu lagi. Við ákvörðun refsingar ber að líta til þess að ákærði hefur játað brot sitt, hann er ungur að árum og fram hefur komið í málinu að hann hafi farið tvisvar á lögreglustöð og beðist afsökunar á háttsemi sinni. Til refsiþyngingar horfir að brot ákærða beindist að lögreglumönnum við skyldustörf og ber að líta það alvarlegum augum. Með vísan til alls framangreinds og dómaframkvæmdar þykir refsing ákærða hæfilega ákveðin fangelsi í sjö mánuði. Af hálfu ákærða hafa verið lögð fram gögn um að ákærði hafi tekið sig á eftir að hann framdi brot sitt og farið í áfengismeðferð. Að þessu virtu og með hliðsjón af ungum aldri ákærða þykir rétt að binda refsingu hans skilorði, eins og nánar greinir í dómsorði.

Með vísan til 218. gr. laga nr. 88/2008 ber að dæma ákærða til að greiða sakarkostnað. Um er að ræða þóknun verjanda sem þykir hæfilega ákveðin 75.300 krónur, að virðisaukaskatti meðtöldum.

Dóm þennan kveður upp S-kvk-nf B-kvk-nf héraðsdómari.

D ó m s o r ð:

Ákærði, X, sæti fangelsi í sjö mánuði, en fresta skal fullnustu refsingarinnar og hún niður falla að liðnum tveimur árum frá birtingu dómsins haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði greiði í sakarkostnað 75.300 króna þóknun verjanda síns, S-kk-ef S. F-kk-ef héraðsdómslögmanns.

S-kvk-nf B-kvk-nf
S-982/2012

Mál þetta, sem þingfest var 9. janúar 2013 og dómtekið 15. febrúar sl., var höfðað með tveimur ákærum lögreglustjórans á Suðurnesjum. Þeirri fyrri dagsettri 10. desember 2012, á hendur Þ-kk-þgf J-kk-þgf, kt. 000000-0000, Hraunteigi 6, Reykjavík,

fyrir húsbrot. Var sú ákæra felld niður í þinghaldi þann 30. janúar sl.

Í þinghaldi þann 9. janúar sl. var ákæra, útgefin 21. desember 2012, birt ákærða þar sem honum er gefinn að sök þjófnaður, með því að hafa, aðfaranótt mánudagsins 17. september 2012, slegið steini í rúðu á sölulúgu söluskálans Brautarnesti, Hringbraut 93, Reykjanesbæ, og í kjölfarið farið í heimildarleysi inn í söluskálann og tekið þaðan ófrjálsri hendi 12 pakka af sígarettum, samtals tjón að verðmæti 47.675 krónur.

Telst þessi háttsemi varða við 1. mgr. 244. gr. almennra hegningarlaga nr. 19/1940. Þess er krafist að ákærði verði dæmdur til refsingar og til greiðslu alls sakarkostnaðar.

Í þinghaldi þann 15. febrúar sl. játaði ákærði þá háttsemi sem lýst er í ákærunni og var farið með málið samkvæmt ákvæðum 164. gr. laga nr. 88/2008 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun refsingar. Ákærði krafðist vægustu refsingar. Játning ákærða er í samræmi við önnur gögn málsins og verður hann því sakfelldur fyrir brot sín. Háttsemin er í ákæru réttilega færð til refsiákvæða.

Ákærði á langan sakaferil að baki. Samkvæmt sakavottorði hans hefur honum fimmtán sinnum frá árinu 1999 verið gerð refsing fyrir brot gegn almennum hegningarlögum, lögum um ávana- og fíkniefni og umferðarlögum. Ákærði var dæmdur þann 22. september 2009 í tólf mánaða fangelsi, m.a. fyrir brot gegn valdstjórninni, nytjastuld, gripdeild, almannahættu, umferðarlagabrot og fíkniefnaakstur og fíkniefnalagabrot. Þá var ákærði dæmdur í sextíu daga fangelsi með dómi 1. febrúar 2011 fyrir fíkniefnaakstur og að aka sviptur ökurétti. Ákærða var veitt reynslulausn þann 18. júní 2011 í tvö ár á eftirstöðvum refsingar 210 daga. Með broti sínu nú hefur ákærði rofið reynslulausnina. Ákærði rauf einnig reynslulausnina með broti gegn lögum um ávana- og fíkniefni en hann gekkst undir viðurlagaákvörðun þann 8. febrúar 2012 vegna þess brots. Var reynslulausnin þá ekki dæmd upp. Ber nú að dæma reynslulausnina upp með hliðsjón af 65. gr. laga 49/2005, sbr. 60. gr. laga nr. 19/1940. Er refsing ákærða nú ákveðin fangelsi í átta mánuði. Ekki eru efni til að skilorðsbinda refsinguna.

Með vísan til 218. gr. laga nr. 88/2008 verður ákærði dæmdur til að greiða sakarkostnað sem er þóknun skipaðs verjanda hans, K-kk-ef S-kk-ef hrl., 130.000 krónur auk virðisaukaskatts.

Á-kvk-nf G-kvk-nf héraðsdómari kveður upp dóm þennan.

D ó m s o r ð :

Ákærði, Þ-kk-nf J-kk-nf, kt. 000000-0000, Hraunteigi 6, Reykjavík, skal sæta fangelsi í átta mánuði.

Ákærði greiði sakarkostnað, sem er þóknun skipaðs verjanda hans, K-kk-ef S-kk-ef hrl., 130.000 krónur auk virðisaukaskatts.

Á-kvk-nf G-kvk-nf.
E-357/2013

Mál þetta, sem dómtekið var 2. desember sl., var höfðað með stefnu birtri 16. janúar 2013 af Regin A1 ehf., Súðarvogi 3-5 í Reykjavík, á hendur GO-kart Höllinni ehf., Arnarkletti 30 í Borgarnesi og S-kk-þgf H-kk-þgf G-kk-þgf, Unnarbraut 28 á Seltjarnarnesi, og með stefnu áritaðri um birtingu 6. febrúar 2013 á hendur E-kk-þgf R-kk-þgf H-kk-þgf, búsettum í Svíþjóð. Upphaflega var um tvö mál að ræða, þ.e. mál nr. E-357/2013 og mál nr. E-506/2013, en þann 22. apríl sl. voru málin sameinuð undir fyrrnefnda númerinu.

Stefnandi krefst þess að stefndu verði dæmd til að greiða stefnanda óskipt 3.300.000 kr., með dráttarvöxtum samkvæmt III. kafla laga nr. 38/2001 um vexti og verðtryggingu frá 20. desember 2012 til greiðsludags.

Stefndu skiluðu greinargerðum í málinu þar sem krafist var sýknu og málskostnaðar. Í þinghaldi þann 2. desember 2013, þar sem til stóð að aðalmeðferð færi fram, lýsti lögmaður stefndu því hins vegar yfir að stefndu féllu frá öllum vörnum í málinu og var málið því dómtekið samkvæmt 1. mgr. 98. gr. laga nr. 91/1991 um meðferð einkamála.

Málið er höfðað til greiðslu víxils að fjárhæð 3.300.000 kr., útgefnum í Reykjavík hinn 6. desember 2012 af stefnda S-kk-þgf H-kk-þgf G-kk-þgf, samþykktum af stefnda GO-kart Höllinni ehf. til greiðslu hinn 20. desember 2012 og ábektum af stefnda E-kk-þgf R-kk-þgf H-kk-þgf. Málið er höfðað á grundvelli víxillaga nr. 93/1933 og rekið samkvæmt þeim og XVII. kafla laga nr. 91/1991 um meðferð einkamála. Kröfu um dráttarvexti styður stefnandi við reglur III. kafla laga nr. 38/2001 um vexti og verðtryggingu og kröfu um málskostnað við 1. mgr. 130. gr. laga nr. 91/1991 um meðferð einkamála.

Krafa og málatilbúnaður stefnanda er í samræmi við framlögð gögn og ekki eru fyrir hendi gallar á málinu sem varða frávísun þess án kröfu. Samkvæmt því, og með vísan til 1. mgr. 98. gr. laga nr. 91/1991 um meðferð einkamála, verður dómkrafa stefnanda tekin til greina með þeim hætti sem í dómsorði greinir. Eftir þessum úrslitum, sbr. og 1. mgr. 130. gr. og 2. málsl. 2. mgr. 132. gr. laga nr. 91/1991, verður stefndu óskipt gert að greiða stefnanda málskostnað, sem ákveðst hæfilegur 200.000 kr.

Dóminn kveður upp E-kk-nf J-kk-nf, settur héraðsdómari.

D Ó M S O R Ð:

Stefndu, GO-kart Höllin ehf., S-kk-nf H-kk-nf G-kk-nf og Ö-kk-nf R-kk-nf H-kk-nf, greiði stefnanda, Regin A1 ehf., óskipt 3.300.000 krónur, með dráttarvöxtum samkvæmt 1. mgr. 6. gr. laga nr. 38/2001 um vexti og verðtryggingu frá 20. desember 2012 til greiðsludags.

Stefndu greiði stefnanda óskipt 200.000 krónur í málskostnað.

E-kk-nf J-kk-nf
S-1030/2013

Mál þetta, sem dómtekið var 3. desember 2013, höfðaði ríkissaksóknari með ákæru 24. október 2013 á hendur:

„Þ-kk-þgf S-kk-þgf E-kk-þgf, kennitala 000000-0000, Hraunbæ 107, Reykjavík, fyrir tilraun til ráns með því að hafa farið inn í verslunina 10/11 við Lágmúla 9, mánudaginn 2. september 2013, og ógnað G-kk-þgf A-kk-þgf G-kk-þgf starfsmanni verslunarinnar með því að slá girðingastaur í afgreiðsluborð verslunarinnar og skipað G-kk-þgf A-kk-þgf að afhenda sér fjármuni, sem hann gerði ekki, en ákærði var í kjölfarið yfirbugaður á vettvangi.

Telst háttsemi ákærða varða við 252. gr., sbr. 1. mgr. 20. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Verjandi ákærða krefst vægustu refsingar er lög leyfa og hæfilegrar þóknunar sér til handa.

Ákærði hefur skýlaust játað brot sitt og var því farið með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Sannað er með skýlausri játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt heimfært til refsiákvæðis í ákæru.

Ákærði er fæddur í júní árið 1979. Samkvæmt sakavottorði á hann að baki þó nokkurn sakaferil allt frá árinu 1995. Nú síðast hlaut ákærði 13 mánaða fangelsisdóm, sem skilorðsbundinn var í þrjú ár, 17. ágúst árið 2012 fyrir brot gegn 2. gr., sbr. 5. gr., laga nr. 65/1974 um ávana- og fíkniefni, en samtímis var dæmd upp reynslulausn vegna fyrri dóms frá september árið 2010, en þá hafði ákærði verið fundinn sekur um brot gegn 1. mgr. 106. gr., 1. mgr. 168. gr. og 4. mgr. 220. gr. almennra hegningarlaga nr. 19/1940 auk umferðarlagabrota og fíkniefnabrots.

Með broti því sem ákærða er nú gefið að sök hefur hann rofið skilorð fyrrnefnds dóms frá 17. ágúst 2012 og ber að dæma dóm þann upp með vísan til 60. gr., sbr. 77. gr., almennra hegningarlaga. Þykir refsing ákærða hæfilega ákveðin 19 mánaða fangelsi.

Þá ber að dæma ákærða til að greiða málsvarnarþóknun skipaðs verjanda síns, H-kk-ef G-kk-ef hdl., að meðtöldum virðisaukaskatti, 60.000 krónur.

A-kk-nf H-kk-nf, settur héraðsdómari, kveður upp dóm þennan.

DÓMSORÐ:

Ákærði, Þ-kk-nf S-kk-nf E-kk-nf, sæti fangelsi í 19 mánuði.

Ákærði greiði málsvarnarþóknun skipaðs verjanda síns, H-kk-ef G-kk-ef hdl., 60.000 krónur.

A-kk-nf H-kk-nf
S-1033/2013

Mál þetta, sem dómtekið var 21. nóvember 2013, höfðaði lögreglustjórinn á höfuðborgarsvæðinu með ákæru 29. október 2013 á hendur:

„A-kk-þgf H-kk-þgf, kt. 000000-0000, Hólabergi 64, Reykjavík, fyrir eftirtalin brot framin í Reykjavík aðfaranótt miðvikudagsins 1. maí 2013:

I

Þjófnað, með því að hafa á Billiardbarnum við Faxafen 12, stolið kortaveski J-kk-ef Þ-kk-ef H-kk-ef, kt. 000000-0000, með tveimur greiðslukortum hans.

Telst brot þetta varða við 244. gr. almennra hegningarlaga nr. 19/1940.

II

Fjársvik, með því að hafa á Stöðinni við Suðurfell, svikið út vörur, samtals að verðmæti kr. 23.167,- með því að framvísa þar í blekkingarskyni og án heimildar greiðslukorti J-kk-ef Þ-kk-ef, sem hann komst yfir með þjófnaði sbr. I. kafla ákæru, og látið þannig skuldfæra andvirði varanna á reikning hans.

Telst brot þetta varða við 248. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Verjandi ákærða krefst vægustu refsingar er lög leyfa og hæfilegrar þóknunar sér til handa.

Ákærði hefur skýlaust játað brot sín og var því farið með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Sannað er með skýlausri játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í mars árið 1993. Samkvæmt sakavottorði gekkst hann undir sátt vegna brots gegn 2. gr., sbr. 5. gr., laga nr. 65/1974 og ávana- og fíkniefni í mars sl. Hinn 30. ágúst 2012 hlaut hann tveggja mánaða skilorðsbundinn dóm fyrir brot gegn 231. gr. og 244. gr. almennra hegningarlaga nr. 19/1940. Loks gekkst hann undir lögreglustjórasátt í júní árið 2012 vegna umferðarlagabrots.

Með broti því sem ákærða er nú gefið að sök hefur hann rofið skilorð vegna fyrrnefnds dóms frá ágúst 2012 og ber að dæma dóm þann upp með vísan til 60. gr., sbr. 77. gr., almennra hegningarlaga. Á hinn bóginn þykir til þess mega líta að ákærði hefur gengist greiðlega við brotum sínum.

Þykir refsing ákærða hæfilega ákveðin tveggja mánaða fangelsi.

Þá ber að dæma ákærða til að greiða málsvarnarþóknun skipaðs verjanda síns, A-kk-ef Þ-kk-ef G-kk-ef hdl., að meðtöldum virðisaukaskatti, 60.000 krónur.

A-kk-nf H-kk-nf, settur héraðsdómari, kveður upp dóm þennan.

DÓMSORÐ:

Ákærði, A-kk-nf H-kk-nf, sæti fangelsi í tvo mánuði.

Ákærði greiði málsvarnarþóknun skipaðs verjanda síns, A-kk-ef Þ-kk-ef G-kk-ef hdl., 60.000 krónur.

A-kk-nf H-kk-nf
S-1081/2013

Mál þetta, sem dómtekið var í dag, var höfðað með ákæru lögreglustjórans á höfuðborgarsvæðinu, dagsettri 5. nóvember sl., á hendur I-kvk-þgf M-kvk-þgf G-x-x, kt. 000000-0000, Njálsgötu 48a, Reykjavík, „fyrir þjófnað með því að hafa á tímabilinu 7. – 12. september 2012 brotist inn í risíbúð á Bræðraborgarstíg 4a í Reykjavík, með því að sparka hurðinni upp, farið þar inn og stolið eldavél ásamt bakarofni, blöndunartækjum í eldhúsi, baðkari, rennihurð og postulínshillu.

Telst brot þetta varða við 1. mgr. 244. gr. almennra hegningarlaga nr. 19/1940.

Þess er krafist að ákærða verði dæmd til refsingar og greiðslu alls sakarkostnaðar.

Einkaréttarkrafa:

Fyrir hönd Dróma hf. er þess krafist að ákærða greiði Dróma hf. kt. 000000-0000, kr. 475.000,- auk vaxta skv. 1. mgr. 8. gr. laga nr. 38/2001 um vexti og verðtryggingu frá 12. september 2012 þar til mánuður er liðinn frá birtingu kröfunnar, en síðan dráttarvaxta skv. 1. mgr. 6. gr., sbr. 9. gr. sömu laga, frá þeim degi til greiðsludags.“

Ákærða hefur fyrir dómi skýlaust játað að hafa framið brot það sem henni er gefið að sök í ákærunni og er játning hennar studd sakargögnum. Það eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærða sakfelld fyrir brotið sem er réttilega fært til refsiákvæðis í ákærunni.

Ekki var sótt þing af hálfu bótakrefjanda við þingfestingu málsins og féll bótakrafan niður.

Ákærða var dæmd í skilorðsbundið fangelsi 2002 fyrir fjársvik, umferðarlagabrot og brot gegn 1. mgr. 148. gr. almennra hegningarlaga. Á árinu 2009 var ákærða dæmd í skilorðsbundið fangelsi fyrir fjársvik og 26. nóvember 2012 var hún sektuð og svipt ökurétti fyrir ölvunarakstur og réttindaleysi við akstur. Auk þessa hefur henni alloft verið refsað fyrir umferðarlagabrot.

Refsing ákærðu er ákveðin 30 daga fangelsi, en fresta skal fullnustu refsingarinnar og falli hún niður að liðnum 2 árum frá deginum í dag að telja, haldi ákærða almennt skilorð 57. gr. almennra hegningarlaga nr. 19/1940.

A-kk-nf Í-kk-nf héraðsdómari, kveður upp dóm þennan.

D ó m s o r ð :

Ákærða, I-kvk-nf M-kvk-nf G-kvk-nf, sæti fangelsi í 30 daga, en fresta skal fullnustu refsingarinnar og falli hún niður að liðnum 2 árum frá deginum í dag að telja, haldi ákærða almennt skilorð 57. gr. almennra hegningarlaga nr. 19/1940.

Bótakröfu Dróma hf. er vísað frá dómi.

A-kk-nf Í-kk-nf
S-1153/2013

Mál þetta, sem dómtekið var 5. desember 2013, höfðaði ríkissaksóknari með ákæru 14. nóvember 2013 á hendur:

„H-kk-þgf J-kk-þgf, kennitala 000000-0000, Geitlandi 12, Reykjavík, fyrir brot gegn valdstjórninni, með því að hafa að kvöldi miðvikudagsins 17. apríl 2013, utandyra við Glaðheima 4 í Reykjavík, er lögregla hafði afskipti af ákærða, hrækt á lögreglumanninn K-kk-þf J-kk-þf S-kk-þf, en hrákinn hafnaði á einkennisfatnaði lögreglumannsins.

Telst þetta varða við 1. mgr. 106. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Ákærði krefst vægustu refsingar er lög leyfa.

Ákærði hefur skýlaust játað brot sitt og var því farið með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Sannað er með skýlausri játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt heimfært til refsiákvæðis í ákæru.

Ákærði er fæddur í september árið 1981. Samkvæmt sakavottorði gekkst hann undir lögreglustjórasátt í júlí sl. fyrir ölvunarakstur. Þá gekkst hann undir viðurlagaákvörðun árið 2004 fyrir ölvunarakstur. Við ákvörðun refsingar þykir mega líta til þess að ákærði hefur skýlaust játað brot sitt.

Þykir refsing ákærða því hæfilega ákveðin 30 daga fangelsi, en fresta skal fullnustu refsingarinnar og hún falla niður að liðnum tveimur árum frá uppkvaðningu dómsins að telja, haldi ákærði almennt skilorð 57. gr. almennra hegningarlaga, sbr. 4. gr. laga nr. 22/1955.

A-kk-nf H-kk-nf, settur héraðsdómari, kveður upp dóm þennan.

DÓMSORÐ:

Ákærði, H-kk-nf J-kk-nf, sæti fangelsi í 30 daga. Fresta skal fullnustu refsingarinnar og hún falla niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

A-kk-nf H-kk-nf
S-115/2013

Mál þetta, sem dómtekið var í dag, var höfðað með ákæru lögreglustjórans á höfuðborgarsvæðinu, dagsettri 12. febrúar sl., á hendur H-kk-þgf S-kk-þgf, kt. 070162-4589, Njálsgötu 53, Reykjavík, fyrir eftirtalin þjófnaðarbrot framin í Reykjavík á árinu 2012:

1. Miðvikudaginn 14. nóvember í verslun Byko við Fiskislóð 15, stolið byggingavörum samtals að fjárhæð kr. 20.240.

2. Þriðjudaginn 18. desember í verslun Útilífs við Holtagarða, stolið Valve cap töppum að fjárhæð kr. 780.

Teljast brot þessi varða við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Ákærði hefur fyrir dómi skýlaust játað að hafa framið þau brot sem honum eru gefin að sök í ákærunni og er játning hans studd sakargögnum. Það eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotin sem eru réttilega færð til refsiákvæða í ákærunni.

Ákærði er fæddur í janúar 1962. Hann gekkst undir viðurlagaákvörðun vegna umferðarlagabrota árið 2004. Þá hefur hann hlotið einn dóm og gengist undir þrjár sáttir vegna umferðarlagabrota og brots gegn 244. gr. almennra hegningarlaga á árunum 2010 til 2012. Við ákvörðun refsingar verður litið til þess að um smáræði er að ræða, en jafnframt til þess að ákærði hefur áður gerst sekur um brot gegn 244. gr. almennra hegningarlaga. Þá verður höfð hliðsjón af 77. gr. almennra hegningarlaga. Refsing ákærða er hæfilega ákveðin fangelsi í 30 daga. Rétt þykir að fresta fullnustu refsingarinnar og skal hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940, með áorðnum breytingum.

Engan kostnað leiddi af málinu.

B-kvk-nf B-kvk-nf, settur héraðsdómari, kveður upp þennan dóm.

D Ó M S O R Ð:

Ákærði, H-kk-nf S-kk-nf, sæti fangelsi í 30 daga, en fresta skal fullnustu refsingarinnar og skal hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940.

B-kvk-nf B-kvk-nf
S-1265/2013

Mál þetta, sem dómtekið var 18. desember 2013, er höfðað með ákæru, útgefinni 3. desember 2013, á hendur S-kk-þgf L-kk-þgf G-kk-þgf, kennitala 000000-0000, Furugerði 19, Reykjavík, fyrir fíkniefnalagabrot, með því að hafa föstudaginn 6. september 2013, að Furugerði 19 í Reykjavík, haft í vörslum sínum í sölu og dreifingarskyni 28,97 g af kókaíni, sem ákærði framvísaði til lögreglu við leit.

Er talið að þetta brot varði við 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002 og auglýsingu nr. 232/2001.

Þess er krafist að ákærði verði dæmdur til refsingar og til greiðslu alls sakarkostnaðar. Krafist er upptöku á samtals 28,97 g af kókaíni, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Þá er krafist upptöku á 179.000 krónum, með vísan til 7. mgr. 5. gr. sömu laga, sbr. 1. mgr. 69. gr. b. almennra hegningarlaga nr. 19/1940, en peningarnir eru ætlaður ágóði af sölu fíkniefna.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði er fæddur í ágúst 1988. Ákærði hefur ekki áður sætt refsingu svo vitað sé. Við ákvörðun refsingar verður jafnframt litið til þess að ákærði hefur gengist greiðlega við broti sínu. Þykir refsing ákærða hæfilega ákveðin fangelsi í 30 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru eru gerð upptæk samtals 28,97 g af kókaíni og 179.000 krónur, sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, A-kk-ef K-kk-ef F-kk-ef hdl., 62.750 krónur að meðtöldum virðisaukaskatti.

Af hálfu ákæruvaldsins flutti málið A-kvk-nf B-kvk-nf A-kvk-nf aðstoðarsaksóknari.

G-kvk-nf R-kvk-nf B-kvk-nf, aðstoðarmaður dómara, kveður upp dóminn.

D ó m s o r ð :

Ákærði, S-kk-nf L-kk-nf G-kk-nf, sæti fangelsi í 30 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Upptæk eru gerð samtals 28,97 g af kókaíni og 179.000 krónur, sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, A-kk-ef K-kk-ef F-kk-ef hdl., 62.750 krónur.

G-kvk-nf R-kvk-nf B-kvk-nf